BOZE NARODZENIE
Jak za bajtla, tak i terozki jest to dlo mie wielge przezycie. Yno teroz jest trocha inakszy. Wtynczos niy musialach sie o nic starac, bo to bolo zadanie od moji Mamy. Jo dostalach od Dzieciontka pod krizbaum skromne gyszynki, radowalach sie niymi bez pora miesiyncy, a maszkety tak se potajlowalach, coby styklo jak nojduzyj.
Co roku po swiyntach nasz kapelonek do kupy z siostrami zakonnymi urzondzol w salce, kaj my laziyli na religio, jaselka.
To boly poprzeblykane za Matka Bosko i sw. Jozefa bajtle, a Dzieciontko, kere lezalo w zlobku to bola lalka. No bo przeca prawdziwego bajtlika niy mogli tam wrazic. Dycki moglach se prziglondac tymu tyjatrowi, ale jednego roku nasza siostra katechetka obrala MIE do wystympow. Bolo mi wtynczos 10 lot i bolach we szczworty klasie. Bolach ogromnie dumno, bo na dodatek gralach za aniolka! Na tym obrozku jestech blank na wiyrchu po lewy stronie. Wprowdzie jak nos ustawiali do zdjyncia, to mi odlecialo prawe skrzidlo i czimalo sie yno na sznurce, ale kamratka, kero stola wele mie tak je przitrzimala, co niy bolo widac, ze wisi.
Terozki jo sie musza o wszystko starac, pamiyntac, coby wszystko kupic, niczego niy zapomniec, narychtowac wszystko tak, coby my godnie przezyli te Swiynta.
Ale tak, jak piyrwy moja Mama, tak jo teroz rychtuja wszystko na Gyburtstag Syna Bozego.
Warza jodlo na wieczerzo wilijno i na swiynta, pieka kolocz z makym i syrym, kyjksy i piernik. Wonio w colkij chalpie.
Pora dni nojprzod stroja krizbaum. Sztuczny! Niy wonio tak, jak tyn za bajtla. Bez toz kupuja asty choiny i stowiom do wody we wielgij wazie, coby aby trocha wonialo na prawdziwy krizbaum.
We wilijo od rana mom robota. Trza narychtowac stol, fajno, swionteczno tiszdeka, na pojszczodek czerwono swiyczka, talyrze i bysztek. Jedyn komplet dodatkowo, jakby niyspodzianie prziszol jaki gosc. Kej juz jodlo jest na stole, ryba, opiekane harynki w zalywie octowyj, kartofle, kapusta z grochym i suszonymi grzibami, moczka i wszystko inksze, to zasiadomy ku stolu. Na krizbaumie swiycom sie lampki. Przodzi glowa rodziny, tj. moj slubny czyto z Biblii o tym, jak sie w stajynce narodziol Pan Jezus, jeszcze wspolno modlitwa, a potym chytomy sie za rynce i wspominomy naszych Bliskich, kerych juz niy ma z nami, ale tyz tych zyjoncych, kere niy mogom dzisiej z nami fajrowac.
Po wieczerzy nogle pod krizbaumym znojdujom sie gyszynki, tytki z maszketami, kartony, pakety piyknie owinione fajnym, kolorowym, pozlocanym i posrebrzanym papiorym, powionzane tak samo fajnymi szlajfkami.
Zodyn niy bydzie widziol, kedy te Dzieciontko prziszlo i gyszynki podcieplo, ale wszyscy sie zas bydom radowac. Nojwiyncy uciechy bydzie miec nasza wnuczka, kero tyz nojwiyncy dostanie. Widac, bola z nos wszystkich nojgrzeczniejszo. Jak uwidzi te piykne gyszynki, to juzas otworzy gymbiczka, a oczka zrobiom ji sie wiynksze niz dycki. Niy bydzie wiedziec, kerom graczkom sie nojprzod bawic, eli wozic pieska w nowym wozku dlo lalki, abo grac na gitarze czy na keybordzie.
Potym se jeszcze posiedzymy wszyscy przi stole, poczaskomy orzechy, bydymy pic kawa, jesc kolocze, makowki i inksze maszkety.
Jak juz zrobi sie niyskoro, dzieci ze zmynczonom wnuczkom wybierom sie do dom, a my bydymy sie szykowac na pasterka. Jutro przidom zas na swionteczny obiod. Fest sie raduja ze mogymy w te dnie byc do kupy.
Jestech yno markotno, ze Mama i Papa juz niy mogom byc z nami.
Barbara Matusiewicz
pol_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn sot_Latn